32. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ.Φ.118/3 της 6/20 Φεβρ. 1989 (ΦΕΚ Β΄ 122) Σύσταση γραφείου Διοικητικού στο Τμήμα Διοικητικού-Οικονομικού του Ταμείου Επικουρικής Ασφάλισης Ηλεκτροτεχνιτών Ελλάδος. Έχοντας υπόψη: 1.Τις διατάξεις: α) της παρ. 4 του άρθρ. 2 του Νόμ. 51/1975 «περί αναδιοργάνωσης των Δημοσίων Πολιτικών Υπηρεσιών» (ΦΕΚ 125/Α/75) όπως επαναφέρθηκε σε ισχύ με το άρθρ. 24 του Νόμ. 1558/1985 «Κυβέρνηση και Κυβερνητικά όργανα» (ΦΕΚ 137/Α/26.7.85). β)Του Π.Δ. 417/1988 «Οργανισμός του Ταμείου Επικουρικής Ασφάλισης Ηλεκτροτεχνιτών Ελλάδος (ΤΕΑΗΕ)» (ΦΕΚ 194/Α/30.8.88), αποφασίζουμε: Στο Τμήμα Διοικητικού-Οικονομικού του Ταμείου Επικουρικής Ασφάλισης Ηλεκτροτεχνιτών Ελλάδος που προβλέπεται από το Π.Δ. 417/88 (ΦΕΚ 194/Α/88) συνιστάται γραφείο Διοικητικού με τις εξής αρμοδιότητες: -Χειρισμός όλων των θεμάτων υπηρεσιακής κατάστασης προσωπικού. -Διακίνηση εισερχομένης και εξερχομένης αλληλογραφίας. -Τήρηση πρωτοκόλλου, κοινού και εμπιστευτικού, δακτυλογράφηση και αναπαραγωγή εγγράφων και τήρηση αρχείου. -Επιμέλεια για την προμήθεια και διαχείριση του πάσης φύσεως υλικού και της προμήθειας και παραλαβής των εντύπων στα οποία είναι συνδρομητής το ταμείο. -Επιμέλεια για τη μίσθωση, συντήρηση και επισκευή των ακινήτων του ταμείου ως και για την προμήθεια και συντήρηση των σκευών επίπλων, μηχανημάτων και λοιπών αντικειμένων εξοπλισμού του ταμείου. Σελ. 1536,10 Τεύχος 1089-Σελ. 106 -Σύνταξη των προκηρύξεων των διαγωνισμών προμηθειών, μισθώσεων ή αγοράς ακινήτων και τήρηση των πρακτικών αυτών. -Επιμέλεια και προπαρασκευή των συνεδριάσεων του Δ.Σ. και μέριμνα για την κοινοποίηση των προσκλήσεων, στα μέλη του Δ.Σ. και των Επιτροπών. -Τήρηση και φύλαξη των πρακτικών του Δ.Σ. ως και των Επιτροπών και της έκδοσης αποσπασμάτων από αυτά. -Βεβαίωση από τον προϊστάμενο ή το νόμιμο αναπληρωτή του της ακρίβειας αντιγράφων, φωτογραφιών ή φωτοτυπιών εγγράφων των οποίων το πρωτότυπο έχει εκδοθεί από το ταμείο ύστερα από αντιπαραβολή τους με το επιδεικνυόμενο σχετικό πρωτότυπο ή ακριβές αντίγραφο. 33. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ.118/836 της 10/20 Απρ. 1989 (ΦΕΚ Β΄ 287) (Διόρθ. Σφαλμ. στο ΦΕΚ Β΄ 365/16  Μαΐου 1989) Αύξηση των καταβαλλομένων, από το Ταμείο Επικουρικής Ασφάλισης Ηλεκτροτεχνιτών Ελλάδος, συντάξεων. 